 Naijiria: Asiri awọn ibudo igbafẹ ẹranko Inu igbó kìjikìji lawọn ìnàki orilẹede Naijiria n gbe Awọn oludaabobo awọn ẹranko ti se awari akìka to tobi ju fun igba akọkọ lorilẹede Naijiria. Igbo ẹran Gashaka Gumti wa lara awọn ohun amusagbara orilẹede yii sugbọn ti ọkan lara awọn isoro to n koju ni kiko awọn eranko inu rẹ lọ si awọn agbegbe miiran. Awọn oluwadi se ayewo ibudo igbafẹ ẹranko naa, ti wọn si sakiyesi pe yatọ sawọn akojọpọ eweko,òkè ati pẹtẹlẹ tun wa ninu igbo ọhun. Igbo yii lo jẹ ilegbe fun ọpọ awọn ẹranko ti wọn wa ninu ewu jù lẹkun ìwọ oorun Afrika. Igbo Gashaka Gumti wà lara awọn diẹ to sẹku ninu awọn igbo ẹranko lorilẹede Naijiria Erọ ayaworan ọhun ri ọpọ awọn ẹranko méríìrí lagbegbe yii, bii ìnàkí. Stuart Nixon to jẹ alamojuto ibudo igbafẹ ẹranko sọ pe, sise awari agbegbe tawọn ìnàki yii wa jẹ aseyọrí ti ko lẹgbẹ. O ni, Fun ọpọ ọdun ni wọn ti ri Gashaka gẹgẹ bi igbo to ni awọn ìnàki to pọ jùlọ lorilẹede Naijiria ati Cameroon, eleyi to sọwọn jọjọ. A ri inaki gẹgẹ bii ara ẹranko to se pataki jù, ìdí niyi ta fi nílò lati kà wọn, ka si ri ipò tawọn ìnàkí ọhun wa lọwọlọwọ, eyi yoo se afihan iyatọ to wa laarin ohun taa mọ nipa awọn inaki yii tẹlẹ rí. Awọn aginjù ti wọn ti gbàgbé Awọn inaki wa ninu ewu lorilẹede Naijiria ati Cameroon. Awọn inaki naa ti dinku si ẹgbẹrun mẹsan, to si jẹ pe inaki to to ẹgbẹrun kan nireti wa pe wọn n gbe ni ibudo igbafẹ ẹranko lorilẹede yii. Awọn ẹya ọbọ n kojú orisirisi isoro, bii pipaje, fifi wọn se oogun abẹnu gọngọ ati sisọ ilégbèé wọn nù. Awọn onimọ nipa ẹranko igbẹ ti n se iwadii ninu igbo ọhun lori iye awọn ẹranko to n gbe ibẹ ni pàtó, nitori ko si iwadii lori iye awọn ẹranko ọhun lati bi ogun ọdún. Awọn akika n koju isoro kíkó kuro ni ibùgbé wọn Erọ ayaworan ọhun ká ẹranko to le ni ẹgbẹrun lọna aadọta laarin ọdun 2015 ati 2017. Nixon sọ pe, Erọ ayaworan jẹ irin isẹ ti kò lẹgbẹ lati sáfihan igbo ti wọn ti gbagbe lorilẹede Naijiria gẹgẹ bii ilégbèé fun awọn ẹyà ẹranko to se pataki lorilẹede Naijiria ati ilẹ Afrika ni pataki julọ. Awọn oníwàádìí ọhun ni, o jẹ iyalẹnu fun awọn pe akika to jẹ ẹranko ti ko wọpọ, ti ọpọ eniyan si maa n wa kaakiri nitori ìpẹ to ni lati fi se oogun ibil,ẹ lawọn tun sàwárí ninu igbo ọhun. Awọn Àmọtẹkùn kii saaba fara wọn hàn Awọn ológbò alawọ wúrà nilẹ Afrika n gbe ninu agunju equatorial nilẹ Afrika Wọn tun sawari ológbò alawọ wúrà nilẹ Afrika ninu awọn àwòrán ọun. Nixon tun sọ pe O seé se ko jẹ pe orilẹede Naijiria ni ẹya ológbò alawọ wúrà ilẹ Afrika ọhun to pọ jùlọ kù sí, ati pe, o jẹ ohun tawọn oniwadii ko mọ pupọ nipa rẹ. Ibudo ọgba ẹranko Chester ti n se iranlọwọ fun igbo ẹran Gashaka Gumti, ti wọn si n gbiyanju lati ri pe, aabo to péye wà fawọn ẹranko to wa ninu igbo ọhun. Yohanna Saidu to jẹ osisẹ ileesẹ to n rì sí ọrọ awọn igbó ẹran ati olusó agba nigbo ẹran Gashaka Gumti sọ pe ibi ta le fi safiwe ẹwà igbo ẹran ọhun nilẹ Afrika ko to nnkan. : Awọn inaki ti wọn jẹ ti orilẹede Naijiria ati ilẹ Cameroon ti wọn ti ri ni awọn igbo Gashaka Gumti, ti eyi si jẹ ireti pe awọn inaki ọhun ni ọjọ ọla. 